Argonautoideos

A dos **argonautoideos** (*Argonautoidea*) é unha superfamilia de moluscos cefalópodos da suborde dos incirrinos, unha das dúas en que se divide a orde dos octópodos.

## Características
As catro familias dos *Argonautoidea* son peláxicas, aínda que unha, a dos *Alloposidae* está "asociada" co fondo do océano (bentónica).

Este grupo inclúe especies xelatinosas, pero tamén outras moi musculosas.

[miniatura|180px|esquerda|*[Haliphron atlanticus*.]]

Os membros das distintas familias distínguense sobre todo por unha forma pouco usual da cópula, que consiste que os machos separan  un hectocótilo que transfiren á femia.

O aparato de fixación do embude está ben desenvolvido, pero a súa estrutura difire entre as familias.

Presentan un acusado dimorfismo sexual, sendo os machos moito máis pequenos que as femias.

A cuncha interna só está presente nas especies da familia dos *Alloposidae*, e desapareceu nas outras familias.

A rádula é heteroglosa.

## Clasificación
A superfamilia foi descrita en 1841 polo zoólogo belga especializado no estudo da bioloxía mariña François Joseph Cantraine, no seu traballo "Malacologie méditerranéenne et littorale, ou description des mollusques qui vivent dans la Méditerranée ou sur le continent de l'Italie, ainsi que des coquilles qui se trouvent dans les terrains tertiaires italiens; avec des observations sur leur anatomie, leurs moeurs, leur analogie et leur gisement", en *Nouveaux mémoires de l’Académie Royale des Sciences et Belles-Lettres de Bruxelles*, t. 13, Bruxelles: M. Hayez, 1841, p.&nbsp;1-176..

Segundo o World Register of Marine Species a superfamilia conta coas seguintes catro familias:

'*Superfamilia *Argonautoidea'''* Cantraine, 1841

* Familia *Alloposidae* Verrill, 1881
* Familia *Argonautidae* Cantraine, 1841
* Familia *Ocythoidae* Gray, 1849
* Familia *Tremoctopodidae* Tryon, 1879

## Galería

File:Haliphron atlanticus (70 mm ML).jpg|Femia xuvenil de *Haliphron atlanticus* (familia *Alloposidae*)
File:Papierboot Argonauta 200705181139.jpg|Femaia de *Argonauta argo* con ovos (familia *Argonautidae*)
File:Ocythoe tuberculata (Merculiano).jpg|*Ocythoe tuberculata* (familia *Ocythoidae*)
File:Tremoctopus violaceus Merculiano.jpg|*Tremoctopus violaceus* (familia *Tremoctopodidae*)

## Notas
## Véxase tamén
### Bibliografía
* Felley, J., Vecchione, M., Roper, C. F. E., Sweeney, M. & Christensen, T. (2001-2003): *Current Classification of Recent Cephalopoda*. National Museum of Natural History: Department of Systematic Biology: Invertebrate Zoology: Cephalopods 
* Nixon, Marion & John Z. Young (2003): *The brains and lives of Cephalopods*. Oxford University Press. ISBN 0-19-852761-6.
* Norman M. D.; Finn J. K. & Hochberg F. G. (2014): "Family Octopodidae". In P. Jereb, C. F. E. Roper, M. D. Norman & J. K. Finn (eds). *Cephalopods of the world. An annotated and illustrated catalogue of cephalopod species known to date. Volume 3. Octopods and vampire Squids*. FAO Species Catalogue for Fishery Purposes. Rome, FAO. **4** (3): 36-215. 
* Strugnell J. M., Norman M. D., Vecchione M., Guzik, M. & Allcock A. L. (2014): "The ink sac clouds octopod evolutionary history". *Hydrobiologia* **725**: 215-235.
* Vaught, K. C. (1989): *A classification of the living Mollusca*, American Malacologists, Melbourne, FL (USA). ISBN 0-9158-2622-4.

### Outros artigos
* Moluscos
* Cefalópodos
* Octópodos
* Incirrinos

### Ligazóns externas
* *Argonautoidea'' en Tree of Life.